Georgius Rebelo Pinto Chikoti
Georgius Rebelo Pinto Chikoti Res apud Vicidata repertae: Nativitas: 16 Iunii 1955; Huambo Province Patria: Angolia Georgius, vulgo Georges Rebelo Pinto Chikoti (die 16 Iunii 1955 natus) est legatus et politicus Angoliae. Dondi in oppido natus provinciae Huamboensis, in Zambia magna parte educatus est. Alumnus est universitatum Abidianensis et Parisiensis XII. Ab anno 1987 argentarius in Canada operam dedit universitatemque Ottaviensem frequentavit, sed ab 1992 in patriam reditus minister vicarius a rebus externis factus est. Deinde legatus in variis civitatibus excubuit. Minister a rebus externis anno 2010, sed anno 2018 legatus iuxta unionem Europaeam factus est. A die 7 Decembris 2020 secretarius generalis meret ordinis civitatum Africanarum, Caribicarum, Pacificarum.